**ZILELE PLATOȘULUI, EDIȚIA DE IARNĂ, 11 FEBRUARIE 2017**

Aducem tradiția din zona Mărginimii Sibiului la Arena Platoș Păltiniș pentru ediția de iarnă a concursului ZIlele Platoșului, întrecere pe echipe între sate.

**PROBE CONCURS**

**1. Proba de făcut sarmale**

Un participant din fiecare echipă trebuie să facă cât mai multe sarmale în intervalul de 30 de minute.

Ingredientele se pun la dispoziție de către organizatori.

Se obțin puncte în funcție de numărul de sarmale făcute și în funcție de aspect.

După acordarea punctelor pentru fiecare echipă participantă, toate sarmalele se pun la gătit în ceaun.

Sarmalele se vor servi la sfârșitul concursului.

**2. Proba de tăiat bușteanul**

Doi participanți din fiecare echipă vor face cu schimbul pentru a tăia cu toporul un buștean cu diametrul de aproximativ treizeci de centimetri.

Se obțin puncte în funcție de rapiditatea tăierii bușteanului.

Proba se desfășoară simultan pentru toate echipele.

Buștenii se amplasează pe câte un suport.

Topoarele, buștenii și suporții sunt puse la dispoziție de către organizatori.

**3. Proba de aruncat la țintă**

Un participant din fiecare echipă trebuie să nimerească cu bulgări de zăpadă o țintă mobilă de la o distanță de zece metrii.

Se obțin puncte în funcție de numărul de reușite.

**4. Proba de tras sania**

Probă colectivă pentru toată echipa. Doi participanți sunt trași cu sania de către restul echipei.

Traseul delimitat are o lungime de aproximativ trei sute de metri, din care aproximativ o sută de metri sunt pe urcare și restul pe plat și pe coborâre.

Proba este cronometrată, concurenții care stau pe sanie nu au voie să părăsească sania pe tot parcursul probei.

Se obțin puncte pentru fiecare echipă în funcție de timpul obținut.

REGULAMENT

Echipele sunt formate din câte zece participanți.

Pentru probele individuale și pe perechi nu se acceptă participarea aceluiași concurent la mai mult de o probă.

Nu se acceptă încălțăminte cu crampoane.

Vârta minimă de participare este de 18 ani.

Neprezentarea la startul probelor de concurs duce la descalificarea echipei.

Programul probelor de concurs se afișează la Înscrieri.

Nerespectarea indicațiilor organizatorilor poate duce la descalificarea echipei.

PREMII

LOC1 - O oaie + voucere în valoare de 1000lei la magazinul Decathon

LOC2 - Un porcușor pentru proțap + voucere în valoare de 500 lei la magazinul Decathon

LOC3 - Trei rațe + voucere în valoare de 300lei la magazinul Decathon

PROGRAM

10:00-12:00 ÎNSCRIERI

13:00 PROBA DE FĂCUT SARMALE

14:00 PROBA DE TĂIAT BUȘTEANUL

14:30 PROBA DE ARUNCAT LA ȚINTĂ

15:00 PROBA DE TRAS CU SANIA

16:00 PREMIERE